|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:**  |  |
| Постановление на Министерския съвет за изменение и допълнение на Устройствения правилник на Българската агенция по безопасност на храните | **Становище по ред:** |  |
| **Номер и дата:**  |  |
| **В отговор на №:**  | 03-621/18.10.2023 г. |
| **Институция:** | Министерство на земеделието и храните |
| **Диспозитив:** |  |
| **Основание:** | Чл. 30б, ал. 3, т. 2, б. “а” | от Устройствения правилник на Министерския съвет и на неговата администрация |

|  |
| --- |
| Относно раздел 1 „Проблем/проблеми за решаване“:Предлагаме в изложението на раздела да се включи описание на актуалното състояние на организационната структура на Българската агенция по безопасност на храните (БАБХ) (дирекции, числен състав, ръководство, статут на служителите и др.). Относно *създаването на длъжност „служител по мрежовата и информационна сигурност“, който е на пряко подчинение на изпълнителния директор на БАБХ в съответствие с разпоредбите на Наредбата за минималните изисквания за мрежова и информационна сигурност* (НМИМИС) обръщаме внимание, че съгласно чл.5, ал.1 от *Закона за администрацията* според разпределението на дейностите, които извършва при подпомагане на органа на държавна власт, администрацията е обща и специализирана. За извеждането на длъжност или звено извън общата или специализирана администрация е необходимо подобна възможност да е уредена в закон. Предложението за създаване на длъжност „*служител по мрежова и информационна сигурност“* противоречи на разпоредбата на чл.3 от НМИМИС, в която изискване за обособяване на отделна длъжност не съществува. Съгласно чл.3, ал.2 от НМИМИС „Лицето по ал. 1 определя служител или административно звено, отговарящо за мрежовата и информационната сигурност, като: служителят или звеното, отговарящо за мрежовата и информационната сигурност, е на пряко подчинение на административния орган, съответно на ръководителя на Субекта, по чл. 1, ал. 1, т. 2 – 5 с цел пряко информиране за състоянието и проблемите в мрежовата и информационната сигурност“. Видно от разпоредбата изискването е **ръководителят да определи служител или административно звено, отговарящо за мрежовата и информационната сигурност, а не са да обособява отделна позиция.** Що се отнася до прякото подчинение този въпрос може да бъде уреден със заповед на изпълнителния директор. В допълнение на горепосоченото, напомняме, че длъжност „*служител по мрежова и информационна сигурност*“ не съществува в *Класификатора на длъжностите в администрацията*, приет от Министерския съвет. В класификатора длъжността е „*експерт по мрежова и информационна сигурност*“. При обособяването на отделна длъжност би възникнало дублиране на функции с дирекция "Информационни системи и информационна сигурност", която съгласно Устройствения правилник участва в осъществяването на дейности по информационна сигурност.Относно раздел 4 „Варианти на действие“:При описанието на *Вариант 2* е необходимо подробно да се опишат предлаганите структурни промени в Устройствения правилник, които трябва да бъдат съобразени с насоките от т. IV от настоящото становище. Относно раздел 11 „Информационни източници“:В този раздел предлагаме да се посочат източниците на информация за извършване на оценката (анализи, доклади, стратегически документи и т.н.). За източниците, които са достъпни в интернет, предлагаме да се включат хиперлинкове. Насоки за законосъобразно структуриране на администрацията:*1. При определяне на числеността е необходимо да бъдат съобразени разпоредбите на §16 от Закона за изменение и допълнение на Закона за администрацията (обн. ДВ, бр. 15 от 2012г.) и Механизма за извършване на компенсирани промени в рамките на числеността на персонала на администрацията на изпълнителната власт, одобрен с решението по т.3 от Протокол № 66 от заседанието на Съвета за административната реформа на 6 декември 2021  г.**2. При структурирането на общата администрация да бъдат съобразени разпоредбите на чл. 7 от Закона за администрацията.**3. При вътрешното структуриране да бъдат съобразени нормативите за численост, предвидено в Наредбата за прилагане на Класификатора на длъжностите в администрацията.**4. Да бъде установено разпределението на работното време съгласно чл. 51 и чл. 52 от Закона за държавния служител.**5. Да бъдат спазени указанията съгласно писмо № 02.04-231 от 14 юли 2023 г. на главния секретар на Министерския съвет до главните секретари на министерствата и др.* |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.\*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.\*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| ДИРЕКТОР НА ДИРЕКЦИЯ „МОДЕРНИЗАЦИЯ НА АДМИНИСТРАЦИЯТА“:**(ИСКРЕН ИВАНОВ)** |